Den Vest-Sjællandske Avis, 1819-05-25
Foruden denne Hovedstad har Orientalerne efterfølgende Stæder og Landsbyer, som ikke ere ubetydelige; Maldonado, Dio Negro, San Carlos, Colonia, Capilla de Mercedra, Capilla Nuevo, San Salvador, Paysand, Concencion deel Urugua, Gualeguver, Gualeguaychu, Parana, foruden mange andre som ere formange til at kunne opregnes her. Førend den nærværende ødelæggende Krig, var Landet stærkt befolket. Den fornemste Næringsvei var Qvægavl i Særdeleshed formedelst Tællen. - Artigas erklærede Folket at hans Alder og de Svagheder som ere forbundne dermed saavelsom Mangel paa tilstrækkelig Duelighed gjorde ham utilbøielig at overtage Commanden, og han bad inderlig at man vilde modtage hans Vægring. Men det var forgiæves. Folket udraabte: naar Du forlader os saa gaae vi tilgrunde. For os an, vort Liv og Resten af vor Formue er til Din Disposition; men anfør os, vi ville tilbageslaae de, som have overfaldet os. Artigas har sit Hovedqvarteer i Purification i Middelpunktet af det Land, som han beskytter, der anseer man ham for en Fader, som vaager over sine Børns Rettigheder. Fædrenelandskierlighed er allene den Magnet, som holder ham paa dette Sted som er afskaaret fra alt, og er berøvet alt, hvad der kan tiene til Livets Beqvemmelighed; og denne Fædrenelandskierlighed er derfore saameget mere priselig, som Artigas er rig nok til at nyde det cultiverede Selskabs Glæder, han har opofret alt Sundhed, Rolighed, Beqvemmelighed og Fornøielse for at redde sit Fædreneland. Man maae have Medlidenhed med hans Soldater, uden at erholde den ringeste Betaling, ere de dog underkastede den strængeste Diciplin, uden Klage modtage Soldaterne taknemmelig, en lille Portion Kiød, som meget ofte er Hestekiød, en lille Portion Tobak og lidt Berme. Med denne Næring udholder Soldaten utroelige Strabadser. Hans nogne Legeme er udsat for alle Veierligets Forandringer og Strenghed, og der høres dog aldrig en Klage fra hans Læbe; Befaling til Angreb er for ham et GlædesRaab, han udsætter sit Bryst for fiendtlige Kugler han forlanger ingen Pardon, han døer, og døer med Ønsket for at redde sit Fædreneland. J Artigas Leier er ingen Pynt og Parade. Han bruger ingen Musik for at begeistre sine Soldater for en Øieblik, thi de ere modige nok. Glimrende Uniformer for at lokke dem til Tieneste ere her ikke nødvendige. Generalen og Soldaterne klæde sig saaledes som Omstændighederne tillade det, og som det er beqvemmeligst. Artigas forlanger ingen fremmed Understøttelse; hvad han modtager til sin Fornødenhed af Fremmede derfor giver han fuldkommen Erstatning. Alle Nationer modtager han med aabne Arme, alle hans Havne ere Friehavne. Portugiserne ville ikke kunne tage dette Land i Besiddelse førend det hele Folk som beboer det er bleven ødelagt med Sværdet. Protectoren giør sig dog, som man neppe skulde troe, Umage for at oprette Skoler, han haandhæver en streng Justits som det er nødvendig ved et Folk uden Cultur. Elegante Taler af Advocaterne, en mangesidig Udtydning af Loven, kan her ikke finde Sted. Forbryderne blive stillede for Dommerne, faae deres Dom og blive udførte til Execution. – Folket er uvidende uden moralske og religiøse Grundsætninger, uden al Cultur med et Ord det er i den Tilstand hvori Spanierne havde forladt eller forfatdet, men siger Artigas, naar vi have drevet vore Fiender tilbage, og ere blevne frie, da, og først da kunne vi forjage Uvidenheden, tæmme de føileløse Lidenskaber og dyrke Gud saaledes som det er Menneskets Pligt.